যে জ্যান্ত-যন্ত্রটা আমরা মাথার ভেতরে রেখে ঘুরে বেড়াচ্ছি তা কিভাবে কাজ করে এই কৌতুহল যে শুধু বিজ্ঞানীদেরই হবে এমন নয়। মগজের কোথায় কি ঘটে সেটা জানার জন্যে আগ্রহ তো সবারই খানিকটা আছে। স্মৃতি কিভাবে মস্তিষ্কযন্ত্রে জমা থাকে, আমরা কেন স্বপ্ন দেখি, কেউ কেউ কেন নেশা ছাড়তে পারে না এ সব প্রশ্নের জট তো শেষপর্যন্ত মস্তিষ্ক গিয়ে আটকে যায়। এই মগজী-বস্তুটার কোন ঘরে কে বসত করে তা চিনতে পারলে উপরের প্রশ্ন সহ আরো নানা রহস্যের সুলুক-সন্ধান সহজ হবে।